《闻砧作》
宋代·孔平仲

见蚕成茧能几日，缯帛输官千万疋。丁丁砧杵相和鸣，半夜霜风入秋律。

一年寒事从今始，四序流光如羽疾。昨朝尚喜迎凉坐，闭户羃窗嫌不密。

人生天地随气转，此身犹复非吾物。痴儿干世孰自量，欲与造化争飘忽。

功名富贵固有时，进退屈信何可必。匏羹菽饭幸粗饱，何用操瓢向人乞。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。